Kadi Haamer

Kadi Haamer (aastani 1998 Koni, 1998–2011 Tudre; sündinud 13. detsembril 1976 Tartus) on lavastaja, teatriõppejõud ja ‑uurija. 

Ta on lõpetanud 1995. aastal Tartu 7. Keskkooli ning õppinud aastatel 1995–1996 Viljandi Kultuurikolledžis näitlemist ja 1997–2000 Tartu Ülikoolis teatriteadust. Lõpetas 2004. aastal lavastaja erialal Eesti Muusikaakadeemia Kõrgema Lavakunstikooli ja sai 2007. aastal EMTA lavakunstikoolis lavakõne magistrikraadi.

Õppinud 2007–2020 Tartu Ülikooli kirjanduse ja kultuuriteaduste doktoriõppes teatriteadust. Täiendanud end 2005. aastal Taanis Odini Teatris Odin Week Festivalil ja Poolas Rahvusvahelises Teatriantropoloogia Koolis (ISTA). Osalenud 2005. ja 2006. aastal Thomas Leabharti kehamiimi õpikodades Prantsusmaal, töötanud 2006–2010 Leabharti assistendina USA California osariigis Pomona Kolledžis. 

Õpetanud 2006 ja 2010–2011 EMTA lavakunstikoolis, korraldanud 2010 Tartu Ülikooli Viljandi Kultuuriakadeemias kehamiimi ja Suzuki tehnika õpikoda. Tegutsenud kehamiimi ja Suzuki tehnika treenerina. Töötanud Tartu Ülikooli Kliinikumis kriisi-kogemusnõustajana. Töötanud aastatel 2017–2024 Eesti Rahva Muuseumis programmijuhina ja 2024–2026 klassiõpetajana Tartu Herbert Masingu Koolis.

Avaldanud uurimusartikleid teatri ja näitleja kehatehnika kohta. Oli 2005–2013 Eesti Teatriliidu ja Eesti Lavastajate ja Dramaturgide Liidu liige.

 Lavastused 
 Gershe, Liblikad on vabad (2003, diplomilavastus Nukuteater)
 Cartwright, 1+1 (2004, diplomilavastus, Eesti Draamateater)
 Grumberg, Õmblejannad (2005, Eesti Draamateater)
 Beyeler, Kick & Rush (2005, VAT Teater)
 Mastrosimone ja Kroetz, Unistaja soovikontsert (2006 Rakvere teater)
 Muuseumi Gala 2016 (2017, Eesti Rahva Muuseum)
 ERMi ÖÖ (2018 - 2020, Eesti Rahva Muuseum)
 Haamer, Kuidas Prõmm ja Nehh jõulud tegid (2020, ERMi Teater)
 EMYA Gala, (2022, Eesti Rahva Muuseum)
 Haamer, Metsikud jõulud (2022, ERMi Teater)

 Kirjandus 
 O. Karulin. Neli noort lavastajat stardirajal. – Sirp, 31. jaanuar 2003
 A.-L. Sova, A. Keil. XXI sajandi teatri poole! – Teater. Muusika. Kino 2004, 6
 T. Laanem. Tudeng „inimsuhete instituudis”. – Anne 2005, 4
 K. Tudre. Unistaja karm soovikontsert. Intervjueerinud I. Grünfeldt. – Virumaa Teataja, 18. jaanuar 2006
 Kadi Tudre: Eesti sõnateatris peaks olema rohkem keha. Intervjueerinud K. Eberhart. – Eesti Päevaleht, 28. jaanuar 2006
 A. Lass. Teatrilava piinav pinge: [Unistaja soovikontsert]. – Sirp, 3. märts 2006

 Välislingid 
 Kadi Haamer Eesti Teadusinfosüsteemis 
 ETBL, 2014 (T. Truuvert); täiendatud 2021 http://etbl.teatriliit.ee/artikkel/tudre_kadi1

Kategooria:Eesti teatrilavastajad
Kategooria:Eesti teatriteadlased
Kategooria:Sündinud 1976